Мы махуэхэм
Мазаем и 4, махуэку
Лышх узыфэм пэщIэтыным и дунейпсо махуэщ
1722 гъэм Пётр Езанэм Iэ щIидзащ Урысей империем и дзэхэм, къэрал IуэхущIапIэхэм я Iэтащхьэхэм яхуэгъэза, щхьэж иIыгъ къулыкъум ипкъ иткIэ ахэр зи унафэ щIэтынухэр щыубзыхуа законым — «Къулыкъухэм ятеухуа табель» жыхуаIэм.
1911 гъэм «Роллс-Ройс» компанием и автомобилхэм тригъэувэну дамыгъэр зыхуэдэнур иубзыхуащ.
1932 гъэм Лэйк-Плэсид (США) къыщызэIуахащ III щIымахуэ Олимп джэгухэр. Ахэр екIуэкIащ мазаем и 4 — 15-хэм.
1935 гъэм Москва и метром япэ мафIэгур ирикIуащ.
1945 гъэм щIидзащ Кърым (Ялтэ) конференцым. Абы хэтащ СССР-м, США-м, Инджылызым я къэрал унафэщIхэу Сталин Иосиф, Рузвельт Франклин, Черчилль Уинстон сымэ.
1976 гъэм Инсбрук (Австрие) къыщызэIуахащ ХII щIымахуэ Олимп джэгухэр. Зэпеуэхэр мазаем и 4 — 15-м екIуэкIащ.
2004 гъэм «Facebook»-м лэжьэн щIидзащ.
Къэрал, дзэ къулыкъущIэ, Совет Союзым и Маршал, Совет Союзым тIэунейрэ и ЛIыхъужь, Социалист Лэжьыгъэм и ЛIыхъужь Ворошилов Климент къызэралъхурэ илъэси 135-рэ ирокъу.
Актёр, режиссёр, РСФСР-м и цIыхубэ артист Кваша Игорь къызэралъхурэ илъэс 83-рэ ирокъу.
Журналист, КъБР-м щэнхабзэмкIэ щIыхь зиIэ и лэжьакIуэ Белгъэрокъуэ Евгение къыщалъхуа махуэщ.
ТхакIуэ, зэдзэкIакIуэ, КъБР-м щэнхабзэмкIэ щIыхь зиIэ и лэжьакIуэ Мэлбахъуэ Елбэрд къызэралъхурэ илъэс 77-рэ ирокъу.
УэрэджыIакIуэ, композитор цIэрыIуэ, Азербайджаным и цIыхубэ артист Полад Бюль-Бюль оглы и ныбжьыр илъэс 71-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 9 — 12, жэщым градуси 2 — 3 щыхъунущ.
Мазаем и 5, мэрем
1783 гъэм Италием щIыр щыхъеящ, нэхъапэм дунейм къыщыхъуахэм я нэхъ лъэщхэм икIи нэхъ кIыхьхэм ящыщу. МазитIкIэ екIуэкIа а къэхъукъащIэ шынагъуэм и эпицентрыр зыхуэза Реджо-ди-Калабрие къалэри нэгъуэщI жылагъуи 180-ри щIым щыщ ищIат, цIыху мин 60-м щIигъу хэкIуэдат.
Шотландием щыщ къэхутакIуэ, автомобилхэм щIалъхьэ хьэфэ шэрхъхэр къэзыгупсыса, ахэр къыщIэзыгъэкIыу щIэзыдза Данлон Джон къызэралъхурэ илъэси 176-рэ ирокъу.
Урыс тхакIуэ, литературэ критик Добролюбов Николай къызэралъхурэ илъэси 180-рэ ирокъу.
Совет Союзым и ЛIыхъужь Матросов Александр къызэралъхурэ илъэс 92-рэ ирокъу.
Лъэпкъхэм я зэныбжьэгъугъэм и Урысей университетыр къызэрызэрагъэпэщрэ илъэс 56-рэ ирокъу.
Къэбэрдей къэрал драмэ театрым илъэс куэдкIэ щылэжьа, УФ-м и цIыхубэ артист Токъуий Хъусен къызэралъхурэ илъэс 89-рэ ирокъу.
Журналист, КъБР-м щэнхабзэмкIэ щIыхь зиIэ и лэжьакIуэ Тэрчокъуэ Исуф къызэралъхурэ илъэс 88-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 11, жэщым градуси 2 — 3 щыхъунущ.
